b'\n_START_ARTICLE_\nDaimler Ferret\n_START_SECTION_\nHistorie\n_START_PARAGRAPH_\nFerret ble utvikler av Daimler like etter andre verdenskrig, p\xc3\xa5 oppdrag fra den britiske h\xc3\xa6ren.  De f\xc3\xb8rste prototypene sto klare i 1949, og produksjonen gikk fra 1952 til 1971._NEWLINE_Videre utvikling av Mk 4-varianten resulterte i Fox.  En prototype p\xc3\xa5 et forbedret kj\xc3\xb8ret\xc3\xb8y, kalt Ferret 80, ble ogs\xc3\xa5 tatt fram av Daimler, men aldri satt i produksjon.  Et antall selskaper har ogs\xc3\xa5 produsert oppgraderinger av kj\xc3\xb8ret\xc3\xb8yet, blant annet med mer effektiv dieselmotor.\n_START_SECTION_\nTeknisk\n_START_PARAGRAPH_\nFerret i de fleste varianter har vognf\xc3\xb8reren framme i skroget.  P\xc3\xa5 h\xc3\xb8yre side av skroget er reservehjulet montert, med en n\xc3\xb8dluke p\xc3\xa5 motsatt side.  Sandstiger er ofte montert foran p\xc3\xa5 skroget._NEWLINE_Bestykningen er vanligvis en mitralj\xc3\xb8se av forskjellige slag.  Den kan eleveres fra -10\xc2\xb0 til +45\xc2\xb0._NEWLINE_Motoren i Mk 2/3 er en Rolls-Royce B60 Mk 6 sekssylindret vannkj\xc3\xb8lt bensinmotor som yter 129 hk ved 3750 omdreininger i minuttet.  Den er montert bak i skroget, og f\xc3\xa5r drivstoff fra en 96 liter drivstofftank.'